Proveli smo 6 noći u iznajmljenom prostoru. Carolina kao i njena prijateljica koja nam je otvorila stan su jako susretljive. Prostor (garsonijera) jako lijepo uređen i ono što je jako važno uredno je i čisto. Kupaonica je lijepa, tuš je odličan, ali se konstantno osjećao miris kanalizacije. Također prostor je prenamjenjena radnja u prizemlju zgrade na uglu ceste s jako lošom izolacijom gdje se čuju koraci ljudi koji prolaze ispod prozora. Ujutro je bilo jako teško ostati spavati zbog buke koja dolazi iz vana, ljudi koji prolaze, smeće koje se odvozi, djeca koja vuku torbe s kotačima itd. Izolacija je jako loša. Ispred ulaznih vrata nalaze se kontenjeri za smeće, gdje ljudi konstanto lupaju otvaranjem i zatvaranjem istih. Prozori su zaštićeni rešetkama, ali ako dignete rolete da imate danje svjetlo unutra ljudi s ceste mogu vidjeti sve što radite. Osjećali smo se jako nesigurno i izloženo. Svaki dan ili večer netko je bio ispod prozora ili ispred vrata, jednu večer se čak netko potukao ispod prozora, a to je bilo glasno kao da su bili s nama u boravku, drugu večer je netko sjedio ispred ulaznih vrata, lupkao po vratima i pušio cigaretu (ujutro smo našli ugašeni opušak ispred vrata na pločicama) . Također vrata na dnu imaju malu rupicu kroz koju je ulazio dim, a i jedan mali žohar. Treći dan ujutro je opet netko odlučio odmoriti ispred naših vrata i zajedno sa svojim vrećicama sjedio na pločicama. Četvrto jutro je čovjek stao ispod prozora i svirao, probudio nas, a kasno smo zaspali. Auti se parkiraju točno ispod prozora. Obzirom da je stan na cesti tako se i osjećate jer vas svi vide, a vi čujete svaki šum. WI-Fi nije radio Carolina je htjela poslati nekoga da to riješi međutim, obzirom da smo na odmoru nismo htjeli svoj raspored remetiti čekajući da netko dođe, a također nismo htjeli da netko dolazi u stan dok nas nema. Obzirom da smo putovali mjesec dana bilo je jako lijepo imati veš mašinu sa sušilicom i oprati veš to je i bio razlog zašto nismo uzeli hotel. Iako je stan dobro opremljen i u frižideru su za nas bili ostavljeni vino i boca vode, cure su obzirne i pažljive, smatram da je cijena previsoka kada se uzme u obzir loša izolacija, lokacija i položaj stana u kojem zaista nemate mir.